બેંગલુરુમાં શરૂ થયેલું દેશનો સૌપ્રથમ બિટોકોઇન એટીએમ સીઝ કરાયું
મંગળવાર, નવેમ્બર 20 2018, 17:32 Hrs(IST)
નવગુજરાત સમય | Publish Date: Oct 24 2018 3:51PM
પોલીસે એટીએમ મશીન સીઝ કરી, સંચાલકની ધરપકડ કરી છે
બેંગલુરુમા ગત દિવાસોમાં દેશનો સૌપ્રથમ બિટકોઇન એટીએમ શરૂ થયું હતું. આ મામલે પોલીસે એટીએમ કંપનીના સંચાલકની ધરપકડ કરી છે અને એટીએમ મશીનને સીઝ કરી દીધું છે. પોલીસે એટીએમને ગેરકાયદે ગણાવતા જણાવ્યું છે કે, કોઇપણ મંજૂરી વગર એટીએમ કિઓસ્કની સ્થાપના કરાઇ હતી. પોલીસે એટીએમ કંપનીના સંચાલકને કોર્ટની સમક્ષ હાજર કર્યો છે, કોર્ટે તેને 7 દિવસની કસ્ટડીમાં મોકલ્ચો છે.
પ્રાપ્ત માહિતી મુજબ, બેંગલુરુના જુના એરપોર્ટ રોડ પર સ્થિત એક મોલમાં હરિશ બીવી નામક શખ્સે એટીએમ કિઓસ્ક ખોલ્યું હતું. ક્રાઇમ બ્રાન્ચે ત્યાંથી 1.8 કરોડ રોકડ રકમ, એક ટેલર મશીન, બે લેપટોપ, ત્રણ ક્રેડિટ કાર્ડ, 5 ડેબિટ કાર્ડ, એક પાસપોર્ટ સહિતની વસ્તુઓ જપ્ત કરી હતી. આ સાથે પોલીસે લોકોને બિટકોઈનમાં લેવડદવેડ નહીં કરવા માટે પણ સાવધ કર્યા હતા. નોંધનીય છે કે, ફેબ્રુઆરીમાં વિત્ત મંત્રાલયે બિટોકોઇનને ગેરકારયદે ગણાવી દીધું હતું. વિત્ત મંત્રાલયે બેન્કો અને નાણાંકીય સંસ્થાઓને બિટોકોઇ નેટવર્કથી દૂર રહેવા જણાવ્યું હતું. જોકે જો તમારું વિદેશમાં કોઇ એકાઉન્ટ હોય અથવા કોઇ સંબંધી મારફતે તમે ટ્રાન્ઝેકશન કરી શકો છો.
માનવામાં આવી રહ્યું કે, તેમના યુઝર્સની સમસ્યાને ઉકેલવા માટે ક્રિપ્ટોકરન્સી એક્સચેન્જ યૂનોકોઇને એટીએમ કિઓસ્કની સ્થાપના કરી હતી. પરંતુ હવે પોલીસે તેને ગેરકાયદે ગણાવી તેના સંચાલકની ધરપકડ કરી છે. જોકે કંપનીના ફાઉન્ડર અને સીઇઓ સાત્વિક વિશ્વનાથે પોતાની કંપનીના બિઝનેસ મોડેલનો બચાવ કર્યો છે.
તેમણે જણાવ્યું છે કે, ભારતીય ગ્રાહકો દ્વારા બિટોકોઇનનું ખરીદ વેચાણ એટીએમ કિઓસ્ક મારફતે સંપૂર્ણ રીત કાયદેસર છે. તેમણે વધુમાં જણાવ્યું હતું કે, વિત્ત મંત્રી અરુણ જેટલીએ કહ્યું હતું કે, ક્રિપ્ટોકરન્સી ભારતમાં લીગલ ટેન્ડર નથી તેમણે આને ગેરકાયદે ગણાવી નથી. આ બન્નેમાં અત્યંત મોટું અંતર છે. આનો અર્થ થાય છે કે, તને તમારા જોખમે ક્રિપ્ટોમાં રોકાણ કરી શકો છો અને આ ઇન્ડસ્ટ્રી પર કોઇનું નિયમન નથી.
રિલાયન્સ હવે GTPL હેથ‌વેને ખરીદવા સક્રિય
E-કોમર્સ પર નકલી કોસ્મેટિક્સનું બેફામ વેચાણ